Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 2/2002. (I. 18) FVM—KöM együttes rendelethez
Paragraph Index: 463

7. Amennyiben a termelõegység felelõs képviselõje tudja vagy gyanítja, hogy az általa elõállított, feldolgozott, importált vagy más gazdasági egységbõl beszállított terméke nem teljesíti a rendelet elõírásait, kezdeményezi az érintett termékrõl az ökológiai gazdálkodásra utaló jelölés eltávolítását vagy a termék elkülönítését és beazonosítható jelölését. Az üzem csak abban az esetben dolgozhatja fel, csomagolhatja vagy forgalmazhatja a terméket, ha tisztázódott, hogy az megfelel a rendeletben foglaltaknak, kivéve, ha nem ökológiai gazdálkodásra utaló jelöléssel hozzák forgalomba. Az ilyen kétséges esetekben a termelõ haladéktalanul értesíti az ellenõrzõ szervezetet, amelyik elõírhatja, hogy a terméket csak akkor hozhatják az ökológiai gazdálkodásra utaló jelöléssel forgalomba, ha az üzem által szolgáltatott vagy más forrásból származó információk alapján megbizonyosodott arról, hogy a gyanú alaptalan volt.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes